Diari Oficial de la Generalitat Valenciana


Sumari del DOGV 4311, del 09-08-2002 (2002/8863)

Informació pública de l'alternativa tècnica del programa d'actuació integrada del sector PP-30 Xarco 1 del Pla General d'Ordenació Urbana de la Vila Joiosa.
------------------------------------------------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8863


Organisme emissor
:   Costa Oriol, SL

Tipus de document
:   Anunci

Informació pública de l'alternativa tècnica del programa d'actuació integrada del sector PP-30 Xarco 1 del Pla General d'Ordenació Urbana de la Vila Joiosa. [2002/F8863]
  
La mercantil Costa Oriol, SL, ha formulat a l'empara del que s'ha establit en els articles 44, 48 i 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada, acompanyada del pla parcial, per al desenvolupament del sector PP-30 Xarco 1, del Pla General d'Ordenació Urbana de la Vila Joiosa.
  
D'acord amb el que s'establix en l'article 48 de la citada llei, es fa constar que l'alternativa tècnica presentada comprén els següents documents: pla parcial PP-30 Xarco 1, sol·licitud de cèdula d'urbanització, memòria del programa i avantprojecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única delimitada en el pla parcial PP-30 Xarco 1 del Pla General d'Ordenació Urbana de la Vila Joiosa, que abraça una superfície de 249.357 metres quadrats.
  
La notaria en què estan protocol·litzats els documents és la del senyor Juan J. Giménez Giménez, notari del col·legi d'Alacant, districte d'Alacant, amb residència a la Vila Joiosa, i amb domicili a l'avinguda del País Valencià, número 35, entresòl B.
  
L'exemplar depositat a l'Ajuntament de la Vila Joiosa va ser presentat en data 20 de juliol de 2002, i s'identifica com a programa d'actuació integrada del sector PP-30 Xarco 1 del Pla General d'Ordenació Urbana de la Vila Joiosa.
  
En aplicació del que s'establix en l'article 48.1.C) en relació amb l'article 46.3 de la llei mencionada, se sotmet la citada alternativa tècnica de programa, amb la documentació annexa, a informació pública pel termini de 20 dies hàbils, comptats des de l'última publicació d'este anunci en el Diari Oficial de la Generalitat Valenciana.
  
Durant este termini, qualsevol persona podrà comparéixer a l'expressada notaria, en dia hàbil, de 09.00 a 14.00 hores, per a obtenir còpia de l'acta de protocol·lització dels documents esmentats o sol·licitar que se li exhibisca esta.
  
Així mateix, es fa constar la possibilitat de consultar a l'Ajuntament de la Vila Joiosa, en horari d'atenció al públic, les actuacions derivades de la documentació depositada, així com de presentar davant del mateix ajuntament, per a la incorporació a estes, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'esta iniciativa de programa, algú haguera iniciat una segona exposició d'altra en competència amb aquella, serà procedent la pròrroga de terminis regulada en l'article 46.4 de la Llei 6/1994 esmentada.
  
A l'efecte de complir el que s'establix en l'article 59.4 de la Llei de 26 de novembre de 1992, este anunci es dirigix a aquells titulars cadastrals la identitat o adreça dels qual no consta en la relació emesa pel Centre de Gestió Cadastral.